b"\n_START_ARTICLE_\nVirga\n_START_SECTION_\nTermodin\xc3\xa0mica\n_START_PARAGRAPH_\nL'energia necess\xc3\xa0ria per a l'evaporaci\xc3\xb3 de la pluja o la sublimaci\xc3\xb3 de la neu es pren de l'aire que envolta la precipitaci\xc3\xb3, cosa que la fa refredar. Per la llei dels gasos perfectes, aquesta part de l'aire esdev\xc3\xa9 m\xc3\xa9s dens que l'aire que l'envolta i ha de davallar segons el principi d'Arquimedes. Aix\xc3\xb2 produeix un corrent descendent on la velocitat dep\xc3\xa8n de la quantitat de pluja evaporada. D'altra banda, si la taxa de precipitaci\xc3\xb3 varia espacialment sota el n\xc3\xbavole, el refredament ser\xc3\xa0 desigual i es trobaran les taxes de davallament de l'aire que varien de la mateixa manera de punt en punt. Finalment, les zones sense precipitacions sota el n\xc3\xbavol seran m\xc3\xa9s c\xc3\xa0lides que aquelles de la virga i hi haur\xc3\xa0 un moviment convectiu cap amunt en aquestes zones.\n_START_SECTION_\nVirga extraterrestre\n_START_PARAGRAPH_\nPluges d'\xc3\xa0cid sulf\xc3\xbaric es donen a l'atmosfera de Venus evaporant-se abans d'arribar al terra, a causa de la intensa calor a la superf\xc3\xadcie."